Znak rovnosti

Znak rovnosti (iné názvy: znamienko rovnosti, hovorovo rovná sa, nespisovne: rovnítko) je znak =, ktorý sa v matematike používa ako symbol na vyjadrenie rovnosti. Kladie sa medzi dve veci, o ktorých sa tvrdí, že sú si rovné.

Znak „=“ prvýkrát použil v roku 1557 Robert Recorde, ale ešte do konca 17. storočia mnohí používali aj znak dvoch zvislých čiar („obrátené rovná sa“) alebo skratky ae (z ) či oe.

Kategória:Matematické symboly
Kategória:Typografia